"Setswana Puo ya Gae (HL)/P2 9 DBE/Ngwanaitseele 2019 NSC POTSO 4: DIPOTSO TSE DIKHUTSHWANE Buisa nopolo e e latelang, mme o arabe dipotso. KGOLEGELO – MTM Seate 1 Legae la dinokwane mokatisi; 2 Bonno jwa dirukhutli sekatisi. 3 E katisa motho e le sebatana, 4 E fetola motho e le molotsana; 5 E mo kgwele ntle a fetogile, 6 A le montle jaaka bojang jwa naga. 7 Legae la dinokwane mophepafatsi; 8 E phepafatsa tikologo ya baphedi, 9 E tshwana le lenong, e ja dibodu; 10 Dibodu e leng babolai le magodu, 11 Magodu le babolai le baakafadi; 12 Le botlhe ba ba tlolang molao wa Modimo. 13 Legae la dinokwane mmogisi; 14 E bogisa motho le ene a kile a bogisa, 15 E kgona go tlogedisa motho bosula; 16 E pateletsa motho go dira tshiamo, 17 Mme ga e lebe bomangmang jwa motho, 18 Ke mophuthedi wa botlhe ba ba sokameng. 19 Legae la dinokwane mmefedi; 20 E lefifi jaaka 'felo la baswi, 21 E befela botlhe ba ba bosula, 22 E tlhokisa banna boroko. 23 E kile ya bogisa batlhanka ba ga Jehofa, 24 Nako nngwe e bogisa batlhoka – molato. 4.1 Kgankgolo ya leboko le, ke efe? (2) 4.2 Naya sekapuo se se mo moleng 6 le mosola wa sona. (2) 4.3 Faa ponagalo ya poko e e dirisitsweng mo meleng 10 le 11 le mosola wa yona. (2) 4.4 Tlhalosa mela 17 le 18 jaaka e dirisitswe mo lebokong. (2) 4.5 O ithutile eng go ya ka leboko le? (2) [10] LE Kwalololo e ileditswe Phetla"